**Referat af bestyrelsesmøde den 26.april 2023**

**Tilstede:** Anne J, Anne W, Helle, Mette, Susanne, Anne Marie og Karen.

1. **Referat fra møde i FU ved Anne J.**

Der har d. 24. april været zoommøde i FU med deltagelse af unionspræsident Ida Gormsen og klubpræsidenter**.** Ida Gormsen havde bl.a. opfordret til at klubberne blev mere interaktive og som led heri, havde der på zoommødet været indlagt et interaktivt gruppearbejde med temaet: Markedsføring og Advocacy. Inden mødet havde klubpræsidenterne fået til opgave, at skrive klubbens aktiviteter ind i et dokument. Derudover skulle de komme med forslag til 5 fokuspunkter, som der skulle arbejdes med i præsidentperioden. Anne J har følgende fokuspunkter for præsidentperioden:

* **Medlemspleje:** Opfølgning af medlemmer, der har været i klubben i 2-3 år og som ikke har fået en mentorordning med henblik på fastholdelse
* **Mentorfunktionen:** Få beskrevet mentorfunktionen i samarbejde med extension
* **PR:** Få udarbejdet folder om SI Odder samt andet PR-materiale (hjemmeside, Facebook m.m.)
* **Økonomi:** Få udarbejdet retningslinjer for fordeling af midlerne på drifts- og projektkonti.

På mødet blev også drøftet udfordringer ved skift af kasserer og vanskeligheder med at få besat præsidentposten**.**

Klubberne blev opfordret til at lave et spot på Facebook om de nye Soroptimister – en fra hver klub. Helle R bliver SI Odders repræsentant

Anne J gav et eksempel på, hvordan man kort kunne fortælle om at være soroptimist:

Jeg er soroptimist, fordi jeg i et globalt netværk af erhvervsaktive kvinder, arbejder for at forbedre kvinder og pigers vilkår, så de får et liv, de er berettiget til.

1. **Status på klubbens økonomi ved Anne W**

På projektkontoen er der kr. 10.084 og på driftskontoen er der kr. 35.013. Med baggrund heri blev drøftet muligheder for at flytte midler fra driftskontoen over på projektkontoen.

I SIE er der drøftelser omkring kursus i økonomi og et evt. fælles økonomisystem. Der er ikke stor tilslutning til et fælles økonomisystem.

Til det sidste Live-stream foredrag har der været 65. personer. Alt i alt har Live-stream foredragene været godt besøg. Live-stream har indbragt et overskud på kr. 6.300 for foråret. Nyt program er undervejs og det forventes at det første foredrag bliver d. 19. september 2023.

Til efteråret forbedres markedsføringen med flere foldere og opsætning af plakater. Lilli sætter opslag på Facebook.

Der var forslag til at sætte prisen op på kaffe og kage. Forslaget tages med til drøftelse på næste klubmøde.

1. **Opfølgning på KPD-gruppens indlæg vedr. Udvikling af klubben, PR mm.**

Der blev på sidste klubmøde aftalt, at PR-gruppen til septembermødet skulle finde en professionel markedsføringsperson, der kan hjælpe os med PR og være igangsætter for nye initiativer omkring markedsføring. Marianne B har indkaldt PR-gruppen til møde m.h.t. at finde en person, der kan holde oplægget. Andre muligheder er, at Sanne måske også kender en, der kan hjælpe og endvidere kunne man tage fat i Frivillighedscentret, om de kendte nogen.

* Vedr. folder om Odder klubben blev der i forbindelse med 10-års jubilæet udarbejdet en. Denne kan fint danne grundlag for en ny, opdateret version. Mette og Anne Marie kommer med forslag til ny folder.
* Vedr. donationer så kunne Anne oplyse, at der i perioden 2017 -2023 er doneret kr. 225.000 til forskellige projekter. Der var enighed om, at få udarbejdet en oversigt over vore donationer, så det kan bruges også til markedsføring. Desuden at vi får lavet en opfølgning på vore donationer.

- Vedr. fortsat udvikling af klubben kan det foregå ved, at emnet tages op

en gang pr. halvår og der afsættes mere tid til gruppearbejdet. Grupperne, der arbejder med emnerne: Aktiviteter, projekter, klubben intern og klubben ekstern, vil fortsætte.

1. **Annoncering og betaling af foredragsholder ved genbrugsmodeshow**

Med baggrund i vore drøftelser vedr. flytning af midler mellem drifts- og projektkonto var der enighed om, at betaling af annoncering og foredragsholder sker fra driftskontoen. Udgiften til foredragsholderen er kr. 2.500.

1. **Skal vi købe et banner?**

Der var enighed om at købe et banner og Anne bestiller et hos SI Randers.

1. **Opfølgning på distriktsmødet**

På distriktsmødet blev nedsat en række grupper med henblik på at udvikle samarbejdet i det nye distrikt 1. Fra Odderklubben deltager Anne J i gruppen om klubledelse, Margit i markedsføringsgruppen og Anne Marie og Karen i projektgruppen.

Anne Marie og Karen havde været til møde i Projektgruppen. Projektgruppen har medlemmer fra Skive, Ikast, Randers, Silkeborg og Odder. På mødet blev drøftet forskellige emner og på næste møde i maj forventes, at vi får konkretiseret vores opgave mere. Formålet er, at der på sigt er projekter i alle klubber, som man står alene for eller i samarbejde med andre klubber.

Følgende emner blev berørt på mødet:

* Donationer: skal de være mest lokale eller internationale?
* Projekter kontra aktiviteter: Projekter og aktiviteter er gensidigt afhængige af hinanden og kan bruges til markedsføring og til at få flere medlemmer.
* Projekter: Vigtigt at projekterne primært er en del af SI, idet SI-projekter bør støttes mht. på at styrke og synliggøre organisationen og soroptimisternes arbejde.
* Opfølgning: Der skal ske opfølgning på alle projekter både små og store, samt udarbejdes fokusrapport.
* Hvordan kommer klubben i gang med at lave projekter: Ideer hertil skal udarbejdes.

Næste møde i gruppen er d. 31. maj.

1. **Planlægning af næste møde**

Næste klubmøde er et udemøde, hvor vi skal besøge Filips Stenhuggeri i Horsens.

Næste bestyrelsesmøde er d. 21. august, hvor vi skal planlægge generalforsamlingen d. 27. september.

1. **Eventuelt**

* **Genbrugsmodeshow:** Der er lagt invitation til modeshowet på Facebook, Plakater vil blive opsat forskellige steder. To genbrugsforretninger deltager. Tøj til genbrugsmodeshowet medbringes til Margit i forbindelse med klubmødet
* **Halvmaraton:** Husk tilmelding til Marianne S vedr. opgaver til Halvmaraton d. 8. og 11. juni
* **Verdens Bedste Nyheder:** Uddeling af Verdens Bedste Nyheder sker d. 8. september. Tilmelding til Anne J.
* **E-medlemmer:** Der afholdes Webinar for e- medlemmer.
* **Ophør:** Ålborg klubben nedlægges ved årsskiftet pga. for få medlemmer.

Ref. 29/04 2023 KS